armvectores/hy_wikipedia_2023 huggingface dataset:
Դիմիտր Անգելով

Դիմիտր Սիմեոնով Անգելով (բուլղար․՝ Димитър Симеонов Ангелов, փետրվարի 2, 1917(1917-02-02), Սոֆիա, Բուլղարիա - դեկտեմբերի 24, 1996(1996-12-24), Սոֆիա, Բուլղարիա), բուլղար պատմաբան, Բուլղարիայի գիտությունների ակադեմիայի ակադեմիկոս։ Միջնադարյան Բուլղարիայի և Բյուզանդիայի սոցիալ-տնտեսական պատմության, ինչպես նաև բուլղարա-բյուզանդական հարաբերությունների պատմության մասնագետ։


== Կենսագրություն ==
Դիմիտր Անգելովը ծնվել է 1917 թվականի փետրվարի 2-ին Սոֆիայում։ 1940 թվականին նա ավարտել է Սոֆիայի համալսարանի պատմական ֆակուլտետը։ 1940-1943 թվականներին Մյունխենի համալսարանում կատարելագործվել է Բյուզանդիայի պատմությամբ։ Արդյունքում Սոֆիայի համալսարանում դասավանդել է Բյուզանդիայի պատմություն։ 1943 թվականին պաշտպանել է դոկտորական դիսերտացիան։ 1950 թվականին դարձել է Սոֆիայի համալսարանի պրոֆեսոր։ Բուլղարիայի գիտությունների ակադեմիայի թղթակից-անդամ (1975-ից) և ակադեմիկոս (1979-ից)։
1962-1963 և 1966-1972 թվականներին եղել է Սոֆիայի համալսարանի պատմա-փիլիսոփայական ֆակուլտետի դեկանի տեղակալ և դեկան, 1963-1966 թվականներին՝ Օտարերկրյա ուսանողների ինստիտուտի ռեկտոր, 1966-1972 թվականներին՝ Բուլղարիայի գիտությունների ակադեմիայի պատմության ինստիտուտի Բուլղարիայի պատմության ամբիոնի վարիչ։ Եղել է Հնագիտական ազգային թանգարանի (1971-1986) և Բուլղարիայի հետազոտությունների կենտրոնի (1986-1988) տնօրեն, Բուլղարիայի պատմական հասարակության կենտրոնական խորհրդի քարտուղար (1970-1976) և Աթենքի բյուզանդացիների միջազգային կոմիտեի փոխ-նախագահ (1961 թվականից), Պատմական ամսագրերի խմբագիրների ազգային բուլղարական կոմիտեի նախագահ։
Սաքսոնիայի գիտությունների ակադեմիայի օտարերկրյա թղթակից-անդամ 1976 թվականից։ Համարվում է բազմաթիվ գրքերի, հետազոտությունների, էսսեների հեղինակ։
Դիմիտր Անգելովը մահացել է 1996 թվականի դեկտեմբերի 24-ին Սոֆիայում՝ 79 տարեկան հասակում։


== Հիմնական գիտական աշխատանքներ ==
Ангелов Д. Аграрните отношения в Северна и Средна Македония през XIV в. - София, 1958; в рус. пер. ‒ Богомильство в Болгарии. - М., 1954.
Ангелов Д., Андреев М. История на Българската държава и право. - София, 1959.
Ангелов Д. История на Византия. - София, [1949‒52]. - Ч. 1‒2.
Ангелов Д. Образуване на българската народност. - София, 1971.


== Ծանոթագրություններ ==


== Գրականություն ==
Ангелов Д. Спомени. - София: Парадигма, 2004.
Бакалов Г. Академик Димитър Ангелов на 70 години // PALAEOBULGARICA/СТАРОБЪЛГАРИСТИКА. - 1987. - Кн. ХІ. - № 1. - С. 3-8.
Горина Л. В. История Византии и средневековой Болгарии в исследованиях Д. Ангелова // Византийский временник. - 1979. - Т. 40. - С. 37-48.
Димитър Ангелов // Енциклопедия България. - София: Българска академия на науките, 1987. - Т. 1. - С. 74-75.
Йончев Л. Юбилейно тържество за чл.-кор. проф. Димитър Ангелов // Исторически преглед. - 1977. - Кн. 3. - С. 156-158.
Сборник в чест на академик Д. Ангелов. - София: Българска академия на науките, 1994.
Тивчев П. Чл.-кор. проф. Димитър Ангелов на 60 години // Исторически Преглед. - 1977. - Кн. 2. - С. 150-155.
Чолов П. Български историци. - София: Българска академия на науките, 1999. - С. 12-14.


== Արտաքին հղումներ ==
Ангелов, Димитр Симеонов // Православная энциклопедия
Սյուժե ոչ մեծ պատմվածքի համար

«Սյուժե ոչ մեծ պատմվածքի համար» (ռուս.՝ Сюжет для небольшого рассказа), («Լիկա՝ Չեխովի սերը», ռուս.՝ «Лика — любовь Чехова»), խորհրդային-ֆրանսիական գեղարվեստական ֆիլմ, որը 1969 թվականին նկարահանել է ռեժիսոր Սերգեյ Յուտկևիչը։
Ֆիլմը ստացել է Վենետիկի միջազգային կինոփառատոնի հուշամեդալ։


== Սյուժե ==
Ալեքսանդրինսկի թատրոնի բեմում «Ճայը» պիեսի ստեղծման և դրա ձախողման պատմությունը մեջընդմիջվում է Լիդիա Միզինովայի և Իգնատի Պոտապենկոյի հետ Չեխովի հարաբերություններով։


== Դերերում ==
Նիկոլայ Գրինկո - Անտոն Պավլովիչ Չեխով
Մարինա Վլադի - Լիկա Միզինովա
Իյա Սավվինա - Մարիա Պավլովնա Չեխովա
Ռոլան Բիկով - Միխայիլ Պավլովիչ Չեխով
Եվգենի Լեբեդև - Պավել Եգորովիչ Չեխով
Ալեքսանդրա Պանովա - Եվգենիա Յակովլևնա Չեխովա
Եկատերինա Վասիլևա - Օվչիննիկովա, նկարչուհի
Լեոնիդ Գալլիս - Գիլյարովսկի
Ալեքսանդր Կուզնեցով - Ժուրկին
Յուրի Յակովլև - Պոտապենկո
Սերգեյ Կուլագին - վաճառական Գրիբով
Եվգենի Շուտով - հայր Գերասիմ
Վիկտոր Ավդյուշկո - գյուղացի
Իգոր Կվաշա
Վլադիմիր Օսենև - Կուրբատով
Գեորգի Տուսուզով - հուշարար
Ալեքսանդր Շիրվինդտ
Սվետլանա Սվետլիչնայա - Աֆրոդիտա Պոպանդոս
Գալինա Կոմարովա - սպասուհի


== Նկարահանող խումբ ==
Սցենարի հեղինակ - Լեոնիդ Մալյուգին
Բեմադրող ռեժիսոր - Սերգեյ Յուտկևիչ
Գլխավոր օպերատոր - Նաում Արդաշնիկով
Էսքիզների դեկորացիա - Ալինա Սպեշնևո, Նիկոլայ Սերեբրյակով
Բեմադրող նկարիչ - Առնոլդ Վայսֆելդ
Կոստյումների դիզայներ - Լյուդմիլա Կուսակովա
Կոմպոզիտոր - Ռոդիոն Շչեդրին
Ձայնային ռեժիսոր - Բորիս Վոլսկի
Մոնտաժ - Կլավդիա Ալեևա
Համակցված նկարահանումների օպերատոր - Բորիս Տրավկին
Դիմահարդար - Ելենա Կալևա, Միխայիլ Չիկիրև
Ֆիլմի տնօրեն - Լև Կուշելևիչ


== Վարձույթ ==


=== Պրեմիերա ===
1969 թվականի հոկտեմբերի 6-ին՝ Մոսկվայում (ԽՍՀՄ)
1970 թվականի հունվարի 16-ին՝ Փարիզում (Ֆրանսիա)
1970 թվականի մարտի 20-ին՝ Հելսինկիում (Ֆինլանդիա)


=== Հետադարձ դիտումներ ===
2006 - Ռուսական ֆիլմ Arlequin կինոթատրոնում, Փարիզ (Ֆրանսիա)
2009 - Ռուսական ֆիլմի կինոփառատոն, Օնֆլեր (Ֆրանսիա)
2009 - Ռուսաստան-Ֆրանսիա. խաչմերուկներ, Մոսկվա (Ռուսաստան)


== Ծանոթագրություններ ==


== Արտաքին հղումներ ==
«Сюжет для небольшого рассказа» на сайте «Киноглаз»
«Сюжет для небольшого рассказа» Archived 2019-09-26 at the Wayback Machine. на сайте т/к «Культура»
Կամպանյանո դի Ռոմա

Կամպանյանո դի Ռոմա (իտալերեն՝  Campagnano di Roma), համայնք Իտալիայում, Լացիո մարզի Հռոմ գավառում։
Բնակչությունը կազմում է 8139 մարդ, բնակչության խտությունը կազմում է 177 մարդ/կմ²։ Տարածքը 46 կմ² է։ Փոստային ինդեքսը 063, հեռախոսային կոդը 06։
Բնակավայրի հովանավորները համարվում են Սուրբ Հովհաննես Մկրտիչը և Չելեստինոն։ Տոնն ամեն տարի նշվում է օգոստոսի 29-ին։


== Պատկերասրահ ==

		
		
		
		
		
		
		
		
		
		
		
		
		
		


== Արտաքին հղումներ ==
Բնակավայրի պաշտոնական կայքը


== Ծանոթագրություններ ==
Մատարո (քաղաք)

Մատարո (իսպ.՝ Mataró), քաղաք և մունիցիպալիտետ Իսպանիայում, մտնում է Բարսելոնա նահանգի, ինչպես նաև Կատալոնիա ինքնավար մարզերի մեջ։ Մունիցիպալիտետը գտնվում է Մարեսմե շրջանում։ Տարածքը՝ 22,53 կմ²։ Բնակչությունը՝ 122905 մարդ (2010 թվականի տվյալներով)։


== Քույր քաղաքներ ==
 Ցեհեգին, Իսպանիա
 Դուրնաու, Գերմանիա
 Գեյմլշաուն, Գերմանիա
 Կրետեիլ, Ֆրանսիա
 Կորիկո, Իտալիա
 Ֆորտ Լաուդերդալե Ֆլորիդա, ԱՄՆ


== Պատկերասրահ ==

		
		
		
		
		
		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Լիպի

Անվան այլ կիրառումների համար տե՛ս՝ Լիպի (այլ կիրառումներ)Լիպի (էստ․՝ Lõpi), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թայվանի ազգային պարկեր

Թայվանի ազգային պարկեր, բնությամբ, կենդանական աշխարհով պաշտպանված տարածքներ։  Ներկայումս Թայվանում կա 9 ազգային պարկ, որոնք գտնվում են Ներքին գործերի նախարարության վարչակազմում։ Այս ազգային պարկերն ընդգրկում են 7489.49 քառ. կմ տարածք։ 3103.76 քառ. կմ կազմում է ընդհանուր ցամաքը կամ երկրի ամբողջ տարածքի շուրջ 8.6%-ը։
Առաջին ազգային պարկերը ստեղծվել են 1937 թվականին, երբ Թայվանը գտնվում էր ճապոնական իշխանության տակ։ Երկրորդ համաշխարհային պատերազմից հետո բնական միջավայրի պահպանումը կասեցվում է ինքնավար իշխանության պատճառով։ Ազգային պարկի մասին օրենքն ընդունվել է 1972 թվականին և վերջապես 1984 թվականին վերահահիմնադրվել են նոր ազգային պարկեր։
Ազգային պարկերը չպետք է շփոթել ազգային տեսարժան վայրերի հետ։ Ազգային տեսարժան վայրերը կառավարվում են Տրանսպորտի և կապի նախարարության զբոսաշրջության բյուրոյի կողմից։ Կան նաև տարբեր մարմիններ, որոնք վերհսկում են երկու տեսակի տարածքների զարգացումը։ Ազգային պարկի համար շեշտը դրվում է բնական ու մշակութային ռեսուրսների պահպանման վրա, իսկ մարդու օգտագործումը, անշուշտ, երկրորդային առաջնահերթություն է։


== Թայվանի ներկայիս ազգային պարկեր ==


== Նախկին Ճապոնիայի ազգային պարկերը Թայվանում ==
1937 թվականին Թայվանի նահանգապետ Սեյձո Կոբայաշին ստեղծել է երեք ազգային պարկեր.

Այս ազգային պարկերի վարչակազմը այլևս չի գործել Երկրորդ համաշխարհային պատերազմից հետո, այն բանից հետո, երբ Ճապոնիան 1945 թվականին նահանջեց Թայվանից։


== Առաջարկվող ազգային պարկեր ==
Հինգ այլ ազգային պարկեր առաջարկվեցին, սակայն ձևավորման ծրագրերը դադարեցվեցին ընդդիմության պատճառով։

馬告檜木國家公園 (Մագաո ազգային պարկ, ընդդիմացել են տեղաբնիկ ժողովուրդները)
能丹國家公園(Նեն-Դան ազգային պարկ, ընդդիմացել են բունուն ազգի ներկայացուցիչները)
蘭嶼國家公園 (Լան ազգային պարկ, ընդդիմացել են յամի ազգի ներկայացուցիչները)
綠島國家公園 (Կանաչ կղզի ազգային պարկ, ընդդիմացել են բնակիչները)
北方三島海洋國家公園（Երեք Հյուսիսային կղզյակներ ազգային պարկ）


== Ներկայիս բնական ազգային պարկեր ==


== Առաջարկվող ազգային բնական պարկ ==
Մեկ այլ ազգային բնական պարկ առաջարկվեց, սակայն ձևավորման ծրագրերը դադարեցվեցին ընդդիմության պատճառով.

美濃國家自然公園 (Մեյնոնգ ազգային բնական պարկ, ընդդիմացել են որոշ բնակիչներ)


== Ծանոթագրություններ ==
Բերեստովենկա

Բերեստովենկա (ուկրաիներեն՝ Берестовенька), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1787 թվականին։
2001 թվականի տվյալներով Բերեստովենկա գյուղում բնակվում էր 998 մարդ։ Բնակավայրը զբաղեցնում է 2695 կմ² տարածք։ Բնակչության խտությունը կազմում էր 370,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուսները Հայաստանում

Ռուսները Հայաստանի բնակչության կազմում ազգային փոքրամասնություններից երկրորդն են եզդիներից հետո։ Համաձայն 2011 թ. մարդահամարի Հայաստանում ռուսական սփյուռքի քանակը կազմում է 14.660 մարդ։ Նախկինում ռուս բնակչության քանակությունը ավելի մեծ էր, սակայն Սպիտակի երկրաշարժի, ԽՍՀՄ փլուզման և երկրում կտրուկ տնտեսական անկման պատճառով ռուսների մեծ մասը անկախության առաջին տարիներին արտագաղթեց Ռուսաստան։ Ռուսները Հայաստանում ներկայացված են մոլոկաններով և սովետական ժամանակաշրջանում Հայաստան տեղափոխված ժառանգներից։


== Ծանոթագրություններ ==


== Արտաքին հղումներ ==
Հայաստանի ռուսական համայնքը
Վալ դի Վիցե

Վալ դի Վիցե (իտալերեն՝ Val di Vizze), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը կազմում է 2748 մարդ (2004 թվականի տվյալներով)։ Խտությունը կազմում է 10 մարդ/կմ²։ Տարածքը 142 կմ² է։ Փոստային ինդեքս՝ 39040։ Հեռախոսային կոդ՝ 0472։


== Ժողովրդագրություն ==
Բնակչության աճը։


== Կոմունայի վարչակազմ ==
Հեռախոսահամար՝ 0472 765104
Էլեկտրոնային հասցե՝ valdivizze@gvcc.net
Պաշտոնական կայք՝ http://www.comune.valdivizze.bz.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գայա Արզումանյան

Գայա Արզումանյան, հայ երգչուհի։ Ծնվել է 1983 թվականի հոկտեմբերի 31-ին, Ստեփանակերտ քաղաքում։

Երգչուհի Գայա Արզումանյանը ծնվել է ավանդապաշտ ընտանիքում։ Ծնողներն են Շմավոն և Արմինե (Արմենուհի) Արզումանյանները։ Երգչուհին ունի երեք քույր՝ Լիլիան, Ջուլիետտան, Աշխենը, և մեկ եղբայր՝ Աշոտը։

Միջնակարգ կրթությունը ստացել է Արցախի մայրաքաղաք Ստեփանակերտի թիվ 3 միջնակարգ դպրոցում։ 2001-2003 թվականներին եղել է Արցախի Սայաթ-Նովայի անվան երաժշտական ուսումնարանի սան։ 2004-2009 թվականներին եղել է «Արցախի Ձայն» նախագծի մեներգչուհի։ Այս նախագծով, համերգային ծրագրերով ելույթ է ունեցել Թեհրանի, Լոս Անջելեսի, Ֆրանսիայի, Գերմանիայի, Ռուսաստանի տարբեր քաղաքների մեծ բեմերում։ 2005 թվականին մասնակցել է «Ընծա» երգի համահայկական միջազգային փառատոնին։ 2008 թվականին իր մասնակցությունն է ունեցել Առնո Բաբաջանյանի 100-ամյակին նվիրված համերգ-փառատոնին։ 2009 թվականին մասնակցել է Եվրատեսիլ մրցույթի Հայաստանյան նախընտրական փուլին և զբաղեցրել առաջին հորիզանականը։ 2012 թվականին մասնակցել է «Հայաստանի Ձայնը» նախագծին և հասել է եզրափակիչ փուլ։ 2005-2009 թվականներին եղել է Երգի պետական թատրոնի մեներգչուհի։ 2006-2013 թվականներին դասավանդել է Արցախի Սայաթ–Նովայի անվան երաժշտական ուսումնարանում։ Համերգային ծրագրերով հանդես է եկել Արտո Թունջբոյաջյանի և Armenian Navy Band–ի, Մարիամ Մերաբովայի, Էռնա Յուզբաշյանի, Արթուր Գրիգորյանի և այլոց հետ։

Նկարահանել է շուրջ 13 տեսահոլովակ։

«Տարվա երգ 2018»«Տարվա երգ 2019»
«Տարվա էպոտաժային երգչուհի»
«Երգ Արցախից»
«Տարվա լավագույն արցախցի երգչուհի»

Ես կամՓոփ արտMorning JanCVAlco BattleMuz PublicԼավ երեկոWomen's club 25Alco BattleDay offԳուշակիր մեղեդինԳուշակիր մեղեդինՈղջույն ԱրցախMix Show 8
Երկու գնդակի արանքում
CV
Նոր խաղ
Ներս արի
Մամայի եփածն ուրիշ է
Ժուի լը Մուտիե

Ժուի լը Մուտիե (ֆր.՝ Jouy-le-Moutier), համայնք Ֆրանսիայի Իլ դը Ֆրանս երկրամասի Վալ դ՛Ուազ դեպարտամենտում։ Ընկած է Փարիզից մոտավորապես 30 կիլոմետր, դեպարտամենտի դե ֆակտո վարչական կենտրոնից՝ Սերժիից 4 կիլոմետր դեպի հյուսիս-արևմուտք։ 2006 թվականի տվյալներով բնակչության թվաքանակը եղել է  18 230: Հետագա տարիներին այդ ցուցանիշն աստիճանաբար նվազել է 2011 թվականին արդեն կազմել է 16.376:


== Անվանումը ==
Բնակավայրի անվանումը պատմական փաստաթղթերում հիշատակվել է հետևյալ ձևերով. լատինացված Gaudiaci՝ 1116 թվականին, ինչպես նաև 1151-1161 թթ. ու 1220-ի, այնուհետև՝ Joiacum, Joy՝ 1195-ին, Joi՝ 1269-ին, Joiaco, Valle Joiaci, Joyaco՝ 1482-ին, հաճախ նաև՝ Jouy-le-Moustier, Joui-sur-Oise:
Ենթադրվում է, որ բնակավայրի անվանման առաջին մասի հիմքում ընկած է Gaudius անձնանունը, իսկ երկրորդ մասը՝ -le-Moutier-ը, հին ֆրանսերենում նշանակել է եկեղեցի (առաջացել է monastērium, monastery բառից)։


== Պատմական հուշարձաններ ==
Պատմական հուշարձանի կարգավիճակ է շնորհվել Սուրբ Աստվածամոր ծննդյան եկեղեցուն (Ֆրանսիայի պատմական հուշարձանների ցանկում ներառվել է 1912 թ. դեկտեմբերի 11-ի հրամանագրով) և Grande Pierre de Jouy անվանումով հայտնի մենհիրին, որը հնագետները հայտնաբերել են 1874 թվականին, սակայն Ֆրանսիայի պատմական հուշարձանների ցանկում ներառվել է 1976 թվականին։


== Տնտեսություն ==
2010 թվականի տվյալներով համայնքի աշխատունակ տարիքի շուրջ 12 000 մարդկանցից (15-64 տարեկան) տնտեսապես ակտիվ էին 9.017-ը (ակտիվության ցուցանիշը կազմել է 75,1 տոկոս՝ 1999 թվականի 72,9 %-ի դիմաց։ Տնտեսապես ոչ ակտիվ 2983 անձանցից 1328-ը սովորողներ էին, 835-ը՝ թոշակառուներ, 820-ը չէին աշխատում այլ պատճառներով։
2010 թվականին համայնքում հաշվվում էր 5485 հարկատու տնային տնտեսություն։ Յուրաքանչյուր բնակչի հաշվով տարեկան միջին եկամուտը կազմել է 21 364 եվրո։


== Ժողովրդագրություն ==
Բնակչության թվաքանակի փոփոխությունները (Cassini и INSEE):


== Քաղաքին առնչված անվանի անձինք ==
Թեոֆիլ Ալեքսանդր Ստեյնլեն (1859-1923), նկարիչ, ստեղծագործել է Ժուի լը Մուտիեում
Ռաուլ Օժե (1904 -1991), նկարիչ
Պասկալ Ժյուլ (1961-1987), պրոֆեսիոնալ հեծանվորդ մարզիկ
Les Ogres de Barback, երաժշտախումբ
Անդրե Էվ (1931-2015), նշանավոր ծաղկաբույծ, ծնվել է Ժուի լը Մուտիեում


== Քույր քաղաքներ ==
 Բորնհայմ, Գերմանիա


== Գրականություն ==
Le Patrimoine des Communes du Val-d'Oise. Flohic Éditions, Band 1, Paris 1999, ISBN 2-84234-056-6, S. 364–367.


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայքէջը
M1 (Հունգարիա)

M1, հունգարական ազգային հեռուստաալիք, Magyar Televízió Հեռարձակվում է 1957 թվականի մայիսի 1-ից։ 2008 թ. դեկտեմբերի 23-ին հեռարձակվում է նաև բարձր պարզության ֆորմատով (M1 HD)։


== Ծանոթագրություններ ==
Բելոգորիլկա (գյուղ, Լոխովիցայի շրջան)

Բելոգորիլկա (ուկրաիներեն՝ Білогорілка), գյուղ Ուկրաինայի Պոլտավայի մարզի Լոխովիցայի շրջանում։ Հիմնադրվել է 1721 թվականին։
2001 թվականի տվյալներով Բելոգորիլկա գյուղում բնակվում էր 517 մարդ։ Բնակավայրը զբաղեցնում է 1905 կմ² տարածք։ Բնակչության խտությունը կազմում էր 271,39 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գյավուր

Գյավուր (նաև գյաուր, գավուր) (թուրքերեն՝ gâvur), թուրքերի կողմից ոչ մուսուլմաններին անվանելու մի ձև, որը հաճախ կրում է արհամարհական կամ ստորացուցիչ իմաստ։ Բառացիորեն նշանակում է անհավատ։ Թուրքերենում գոյություն ունի նաև kâfir (քյաֆիր) բառը, որը նույնպես նշանակում է «անհավատ», բայց առանց արհամարհական կամ թշնամական աստառի՝ ի տարբերություն «գյավուրի»։
«Գյավուր» բառը մուտք է գործել թուրքերեն լեզու պարսկերենից, որն իր հերթին փոխառել է այն արաբերենից. (كافر) - քաֆեր։ Նշանակությունը նույնն է՝ «անհավատ»։
Բացի հայերենից, թուրքերեն այդ բառը փոխառել են նաև մի շարք այլ լեզուներ, ինչպես՝ ալբաներենը, խորվաթերենը, սերբերենը, բուլղարերենը, ռումիներենը, ռուսերենը (гяур), և այլն։
Արևմտաեվրոպացիներն այդ բառին ծանոթացան Ջ. Բայրոնի հայտնի «Գյավուրը» («The Giaour») բանաստեղծության շնորհիվ։
Վահան Քոչար

Վահան Անդրանիկի Քոչար (Քոչարյան, հունվարի 25, 1949(1949-01-25), Երևան, Հայկական ԽՍՀ, ԽՍՀՄ - հոկտեմբերի 17, 2020(2020-10-17), Երևան, Հայաստան), հայ գեղանկարիչ և լուսանկարիչ։ ԽՍՀՄ ժուռնալիստների միության անդամ (1980)։


== Կենսագրություն ==
Վահան Քոչարը ծնվել է 1949 թվականին լուսանկարիչ Անդրանիկ Քոչարի ընտանիքում։ 1965 թվականին ավարտել է Ղազարոս Աղայանի անվան միջնակարգ հանրակրթական և Հակոբ Կոջոյանի անվան նկարչական դպրոցները։ 1969 թվականին ավարտել է Երևանի Խաչատուր Աբովյանի անվան մանկավարժական ինստիտուտի կուլտուրայի ֆակուլտետի նկարչագծագրական բաժնի լրիվ դասընթացը։ Մեկ տարի աշխատել է որպես ուսուցիչ Լուսավանում (այժմ՝ Չարենցավան), 1970 թվականին՝ ազատ նկարիչ։ Աշխատակցել է «Պետհրատ» հրատարակչությունում և այլ հիմնարկներում։ 1977 թվականին աշխատանքի է անցել ՀԿԿ Կենտկոմի հրատարակչության տպարանում (այժմ՝ «Տիգրան Մեծ» հրատարակչություն) որպես լուսանկարիչ, ուր աշխատել է 25 տարի։
2007 թվականին լույս է տեսել Վահան Քոչարի «Հայ լուսանկարիչներ» պատկերագիրքը, որտեղ ներկայացված են շուրջ 480 լուսանկարիչների կենսագրականներ և լուսանկարներ, որոնցից 180-ի անունները հայտնաբերվել են տարբեր լուսանկարչական կնիքների վրայից։


== Ցուցահանդեսներ ==
Քոչարը լուսանկարել է բազմաթիվ դիմանկարներ, ինչպես նաև բնանկարներ, ճարտարապետական հուշարձաններ, նատյուրմորտներ, կոմպոզիցիաներ։ Անհատական ցուցահանդեսներ է ունեցել Երևանում (1962, 1964, 1973), Բեյրութում (1965), Մոսկվայում (1966), Սալոնիկում (1996, միջազգային ցուցահանդես, հայր և որդի),  Լոնդոնում (1999, «Ձեր կյանքի ժամանակը», հայր և որդի), ինչպես նաև խմբակային ցուցահանդեսներ՝ Ռիգայում (1983), Զապորոժիեում (1986), Դնեպրոպետրովսկում (1988), Երևանում (1995), Բոխումում (1995), Մոսկվայում (1995)։ 


== Կինոյում խաղացած դերեր ==
Դեպի բարձունքները, ռեժ.՝ Ժիրայր Ավետիսյան, 1960


== Մրցանակներ ==
«Թանգարան» գրքի համար Ֆրանկֆուրտի միջազգային ցուցահանդեսում արժանացել է ՅՈՒՆԵՍԿՕ-ի մրցանակի, 1998
Ռազմիկ Դավոյանի «Ոգեղեն հաց» գրքի համար արժանացել է հայ գրահրատարակիչների մրցանակի, 2002
Երևանի քաղաքապետի ոսկե մեդալ, 2016


== Ընտանիք ==
Հայր՝ Անդրանիկ Քոչար, լուսանկարիչ
Մայր՝ Հասմիկ Զաքարյան
Կին՝ Մարիետա Քոչարյան (Վահանի համակուրսեցին)
Դուստր՝ Շուշան
Որդի՝ ԱնդրանիկՄահացել է Երևանում 2020 թվականի հոկտեմբերի 17-ին։


== Ծանոթագրություններ ==


== Գրականություն ==
Վահան Քոչար, «Հայ լուսանկարիչներ», Երևան, Հեղինակային հրատարակություն, 2007։
Վահան Քոչար, Մի լուսանկարի պատմություն Archived 2017-04-17 at the Wayback Machine.։
Վահան Քոչար, Քրիստոսի պատկերով թաշկինակը կամ դաստառակ, Ազգ, 22.07.2016: Archived 2017-01-31 at the Wayback Machine.
Վահան Քոչար, Լուսանկարչության հայկական ֆենոմենը, Ազգ, 09.09.2016:
Արարատյան քննարկումներ լուսանկարչության թեմայով. Դասախոսում է Վահան Քոչարը: Archived 2017-04-19 at the Wayback Machine.
Լուսանկարիչ Վահան Քոչարն ամեն անգամ հոր ժառանգությունը տանը տեսնելիս վատ էր զգում:
Ակնթարթի որսը. Վահան Քոչար։
Բրունու Ալվեշ

Բրունու Էդուարդու Ռեգուֆի Ալվեշ (պորտ.՝ Bruno Eduardo Regufe Alves, նոյեմբերի 27, 1981(1981-11-27), Póvoa de Varzim, Porto District, Պորտուգալիա, Պորտուգալիա), պորտուգալացի ֆուտբոլիստ, Պորտուգալիայի հավաքականի և իտալաական «Կալյարի» ակումբի կենտրոնական պաշտպան։


== Ակումբային կարիերա ==
Ալվեշը կարիերան սկսել է «Պորտուում», որտեղ հանդես է եկել 2001-2010 թվականներին։ Միայն թե երեք տարի անընդմեջ նա վարձավճարով խաղացել է «Ֆարենսե», «Վիտորիա Գիմարայնշ» և հունական ԱԵԿ ակումբներում, որտեղ նրան հրավիրել է Բրունուին լավ ծանոթ Ֆերնանադու Սանթուշը։
2010 թվականի օգոստոսի 3-ին «Պորտուն» պաշտոնապես հայտարարեց, որ սանկտպետերբուրգյան «Զենիթ» ակումբը պաշտպանին 22 միլիոն եվրոյի դիմաց գնել է իրենցից։
2010 թվականի սեպտեմբերի 3-ին Եվրոպայի Լիգա 2010-11 մրցաշրջանի շրջանակներում իր նախկին ակումբ ԱԵԿ-ի դարպասին 13-րդ րոպեին խփեց գոլ՝ առաջինը «Զենիթում»։
2013 թվականի հունիսի 5-ին հայտարարվեց, որ պորտուգալացի պաշտպանը լքում է «Զենիթը»։ Նրա նոր ակումբը դարձավ թուրքական «Ֆեներբահչեն»։ Ակումբի հետ նա նվաճեց Թուրքիայի առաջնության գավաթը և Թուրքիայի սուպերգավաթը։
2016 թվականի հունիսի 6-ին «Կալյարին» հայտարարեց Բրունու Ալվեշի՝ իտալաական ակումբ տեղափոխվելու մասին։ Պայմանագիրը կնքվեց 2 տարով։


== Անձնական կյանք ==
Ալվեշը բրազիլացի ֆուտբոլիստ Վաշինգտոնի, ով տեղափոխվել և խաղացել է Պորտուգալիայի կազմում և պորտուգալուհի կարուհու որդին է։ Բորւնուի երկու եղբայրները՝ Ժերնալդուն և Ժուլիուն նույնպես ֆուտբոլիստներ են։ Բրունուի հորեղբայր Ժերալդո Կլեոֆաս Դիաս Ալվեսը (Ժերալդո Ասսիվիդոր), 1970-ականներին համարվել է բրազիլական ֆուտբոլի հայտնի դեմքերից մեկը։ 22 տարեկան հասակում կարողանալով Բրազիլիայի հավաքականում խաղալ 7 խաղ՝ նա մահացել է անաֆիլակտիկ շոկից 1976 թվականի կեսերին՝ վիրահատության ժամանակ։
Ալվեշն ամուսնացած է։ Կնոջ անունը Հուտ է։ Ունի երկու երեխա՝ որդի Լեոնարդուն և դուստր Ադրիանան:


== Ձեռքբերումներ ==
 «Պորտու»Պորտուգալիայի չեմպիոն՝ 2005-06, 2006-07, 2007-08, 2008-09
Պորտուգալիայի առաջնության բրոնզե մեդալակիր՝ 2009-10
Պորտուգալիայի գավաթ՝ 2005-06, 2008-09, 2009-10
Պորտուգալիայի սուպերգավաթ՝ 2006, 2009
ФՊորտուգալական Լիգայի գավաթ՝ 2009-10 ԱԵԿՀունաստանի առաջնության բրոնզե մեդալակիր՝ 2004-05 «Զենիթ»Ռուսաստանի չեմպիոն՝ 2010, 2011-12
Ռուսաստանի արծաթե մեդալակիր՝ 2012-13
Ռուսաստանի սուպերգավաթ՝ 2011 «Ֆեներբահչե»Թուրքիայի չեմպիոն՝ 2013-14
Թուրքիայի սուպերգավաթ՝ 2014


=== Անձնական ===
Պորտուգալիայի տարվա լավագույն ֆուտբոլիստ՝ 2009
№ 2 Ռուսաստանի առաջնության լավագույն 33 ֆուտբոլիստների ցուցակում՝ 2010


== Ծանոթագրություններ ==


== Արտաքին հղումներ ==
Профиль на footballdatabase.com (անգլ.)
Профиль на ESPN Soccernet Archived 2010-05-08 at the Wayback Machine. (անգլ.)
Վիճակագրութունը National Football Teams կայքում(անգլ.)
Профиль на PortuGOAL (անգլ.)
Профиль игрока на сайте foradejogo.net Archived 2011-05-06 at the Wayback Machine. (պորտ.)
Статистика на sportbox.ru
Статистика на сайте zenit-history.ru
Ուբինսկի շրջան

Ուբինսկի շրջան (ռուս.՝ Убинский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1925 թվականին։ Վարչական կենտրոնը՝ Ուբինսկոե։


== Աշխարհագրություն ==
Շրջանի տարածքի մակերեսը կազմում է 13760 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17300 մարդ։ Բնակչության խտությունը կազմում էր 1,26 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(9587) Բոնպլանդ

(9587) Բոնպլանդ (անգլ.՝ Bonpland), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 16-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,576111 ա. մ., առավելագույնը մոտենում է 2,1532 ա. մ. հեռավորության վրա և հեռանում 2,999 ա. մ.։ Արեգակի շուրջ մեկ ամբողջական պտույտ է կատարում 1510,24 երկրային օրվա ընթացքում, իր ուղեծրով շարժվելով միջինում 0,238373 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9587) Բոնպլանդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռիչարդ Թեյլեր

Ռիչարդ Թեյլեր (Թալեր, անգլ.՝ Richard H. Thaler; սեպտեմբերի 12, 1945(1945-09-12), Իստ Օրինջ, Էսեքս շրջան, Նյու Ջերսի, ԱՄՆ), ամերիկացի տնտեսագետ։ 2017 թվականին արժանացել է Տնտեսագիտության բնագավառում Նոբելյան մրցանակի։


== Կենսագրություն ==
1967 թվականին Քլիվլենդի Քեյս Վեսթերն Ռեզերվ համալսարանում ստացել է բակալավրի կոչում, 1970 թվականին ստացել է մագիստրոսի, իսկ 1974 թվականին Ռոչեստերի համալսարանում ստացել է փիլիսոփայության դոկտորի կոչում։ Դասավանդել է Ռոչեստերի, Կոռնելի և Չիկագոյի համալսարաններում։ 2005 թվականին արժանացել է Սամուելսոնի մրցանակի։
Թեյլերը ֆինանսական և տնտեսական վարքագծի ոլորտի հեղինակավոր տեսաբաններից մեկն է։ Իր գիտական գործունեության ժամանակ մեծապես համագործակցել է նոբելյան մրցանակակիր տնտեսական հոգեբան Դենիել Կահնեմանի հետ։ Հանդիսանում է, այսպես կոչված, «հրման տեսության» հիմնադիրը։
Եղել է ԱՄՆ նախկին նախագահ Բարաք Օբամայի խորհրդականներից մեկը։


== Մրցանակներ ==
Տնտեսագիտության Նոբելյան մրցանակ (2017)՝ «վարքագծային տնտեսագիտության մեջ մեծ ավանդի համար»։


== Հիմնական աշխատություններ ==
«Քվազիռացիոնալ տնտեսական տեսություն» (Quasi-Rational Economics, 1991):
«Հաղթողների անեծք. տնտեսական կյանքի պարադոքսներ և անոմալիաներ» (The Winner’s Curse: Paradoxes and Anomalies of Economic Life, Free Press, 1991).
Richard H. Thaler, Cass R. Sunstein. Nudge: Improving Decisions about Health, Wealth, and Happiness (Yale University Press, 2008)
Սխալ վարքագիծ (Misbehaving: The Making of Behavioral Economics, 2015)


== Տես նաև ==
Տիրապետման էֆեկտ


== Ծանոթագրություններ ==


== Արտաքին հղումներ ==
Curriculum Vitae Р. Тейлера
Страница Р. Тейлера на сайте Чикагского университета Archived 2006-09-07 at the Wayback Machine.
Ինժեներական հոգեբանություն

Ինժեներական հոգեբանություն, ժամանակակից հոգեբանության կիրառական բաժիններից։ Առաջացել Է 1940-ական թվականներին և սկզբում զարգացել որպես աշխատանքի հոգեբանության առանձին ուղղություն, որի հետագա առաջընթացը պայմանավորված Էր արտադրության ավտոմատացմամբ և օբյեկտները հեռավորությունից հսկելու և կառավարելու միջոցների զարգացմամբ։ Ինժեներական հոգեբանության ուսումնասիրության առարկան հետևյալ փոխկապակցված խնդիրներն են. 

վերլուծությունը կառավարման և ինֆորմացիայի մշակման համար նախատեսված «մարդ և մեքենա» համակարգերում և դրանցում մարդկանց գործունեության արդյունավետ կազմակերպումը
ֆունկցիաների նպատակահարմար բաշխումը մարդուն ավտոմատացման տեխնիկայի միջոցների միջև
ինֆորմացիայի ընդունման և վճիռների կայացման ապրոցեսների օպտիմալացումը
օպերատորների ընտրության, ուսուցման ու մարզման մեթոդների ընտրությունը
կոնկրետ համակարգերում օպերատորների գործունեության բացահայտումը, արտադրական և կազմակերպական համակարգեր մշակելիս մարդու հոգեֆիզիոլոգիական առանձնահատկությունների, «մարդկային գործոնների» ազդեցության հաշվի առնելը
ինֆորմացիոն ռացիոնալ մոդելների և կառավարման օրգանների նախագծումը
էլեկտրոնային հաշվողական մեքենաների ալգորիթմներին և օպերատորի՝ խնդրի լուծման հնարներին ներկայացվող պահանջների ձևակերպումը
օպերատորների ֆունկցիոնալ վիճակները (հոգնածություն, հուզական լարվածություն) հսկելու եղանակների մշակումը։Ինժեներական հոգեբանությունը վերլուծում է նաև աշխատանքային կոլեկտիվի կառուցվածքը, ուսումնասիրում աշխատանքային փոքր խմբի անդամների հոգեբանական համատեղելիության պրոբլեմը։ «Մարդ և մեքենա» տիպի մեծ համակարգերում մարդու գործունեությունը ծրագրավորելիս ինժեներական հոգեբանությունը հիմնվում Է մարդու բարձր հոգեկան ֆունկցիաների՝ ընկալման, հիշողության և մտածողության արմատական վերլուծության վրա և հաշվի է առնում մարդու գործունեության ներքին հոգեբանական տվյալները՝ փորձը, գիտելիքները, հմտությունները, ծրագրերը։ Վերջիններս զուգակցվում են արտաքին միջոցների՝ ինֆորմացիոն մոդելների, մեքենայական ալգորիթմների, հաղորդակցման և այլ միջոցների հետ, որոնք իրագործում են կրկնվող հաշվողական գործողությունները և ինֆորմացիայի մշակումն ու պահպանումը։ Իրադրությունների տրամաբանական վերլուծության և գնահատման խնդիրները, որոնք ստեղծագործականո բնույթ ունեն, կատարում Է մարդը։ Այդ խնդիրները լուծելիս ինժեներական հոգեբանությունը օգտագործում է տեսական և փորձարարական հոգեբանության մի շարք բնագավառների (անձի հոգեբանություն, սոցիալական հոգեբանություն, աշխատանքային հոգեբանություն և այլն) նվաճումները։ Ինժեներական հոգեբանությունը փոխներգործում Է տեխնիկական գիտությունների, կիրառական մաթեմատիկայի որոշ բաժինների և էրգոնոմիկայի հետ։
Գրոզիո

Գրոզիո (իտալերեն՝ Grosio), կոմունա Իտալիայում։ Գտնվում է Լոմբարդիա մարզի Սոնդրիո գավառում։
Բնակչությունը կազմում է 4827 մարդ, խտությունը կազմում է 38 մարդ/կմ²։ Տարածքը գրավում է 127 կմ²։ Էլեկտրոնային փոստ՝ 23033, հեռախոսային կոդ՝ 0342։


== Ծանոթագրություններ ==
Լի Ջու Ին

Լի Ջու Ին (հունիսի 7, 1995(1995-06-07), Հարավային Կորեա), հարավկորեացի երգչուհի և դերասանուհի։ Համարվում է DIA գըրլ բենդի վոկալիստը։


== Վաղ կյանք և կրթություն ==
Լի Ջու Ինը ծնվել է 1995 թվականի հունիսի 7-ին` Հարավային Կորեայի Գյոնգի նահանգի Սուվոն քաղաքում։ Նա սովորել է կորեական Նազարեթ համալսարանում, որտեղ մասնագիտացել է գործնական երաժշտության մեջ։


== Կարիերա ==


=== Նախադեբյուտ. K-pop Star 2 ===
2012 թվականին Լին հայտնվել է K-pop Star 2-ում` որպես մրցույթի մասնակից։ Նա համարվում է Polaris Entertainment-ի նախկին ստաժորը, որտեղ նա մարզվում էր LOONA-ի մասնակիցների հետ` նախքան MBK Entertainment-ին միանալը։


=== 2017. դեբյուտ և անհատական ելույթներ ===
2017 թվականի ապրիլին MBK Entertainment-ը հայտարարեց Dia-ի կազմում 2 նոր մասնակցի` Ջուին և Սոմիին ավելացնելու իր պլանների մասին։ DIA-ն վերջնական արդյունքում դարձավ 9 մասնակցից կազմված խումբ։ Երկուսը համարվում են ուժեղ վոկալիստներ, ինչը օգնեց ամրացնել խմբի վոկալային գիծը։ Լին պաշտոնապես հանդես է եկել` որպես Yolo խմբի երկրորդ ստուդիական ալբոմի մասնակից։
2018 թվականի Լին ցույց է դրվել UNB "Black Heart" ֆիլմում` որպես բեք-պարող։


=== 2018. դերասանական դեբյուտ ===
Լին դեբյուտ է կատարել KBS-ի «Մեր միջև մնացած ժամանակը» դորամայում` Փաք Սե Հիի դերում։
Լին երկրորդ պլանի դեր է խաղացել Netflix-ի «My First First Love» երիտասարդական ռոմանտիկ դորայմում` Չեյոնի ընկերուհու դերում  ։


=== 2019. V-1 ===
2019 թվականի սեպտեմբերին Լին մասնակցել է V-1-ի գոյատևման ծրագրի շոուին, որպեսզի ընտրի կանանց խմբի տարբեր անդամների շրջանում վոկալ թագուհուն, որտեղ կանանց խմբի միայն 12 լավագույն անդամները կարողացան առաջ շարժվել և հանդես գալ շոուում։ Նա զբաղեցրել է տասներորդ հորիզոնականը։


=== 2020-ներկա ժամանակ. երգերի տեքստերի հորինում ===
Իր ողջ կարիերայի ընթացքում, բացի DIA-ի երգերի վոկալից, նա զբաղվել է տեքստերի գրմամբ։ Նա գրել է  «To You (네게 로 (路))» երգի տեքստը։


== Ֆիլմագրություն ==


=== Հեռուստասերիալներ ===


=== Հեռուստատեսային շոու ===


== Ծանոթագրություններ ==
Աշոտ Բաղդասարյան (պատգամավոր)

Անվան այլ կիրառումների համար տե՛ս՝ Աշոտ Բաղդասարյան (այլ կիրառումներ)Աշոտ Գևորգի Բաղդասարյան (հոկտեմբերի 8, 1952(1952-10-08), Երևան, Հայկական ԽՍՀ, ԽՍՀՄ), քաղաքական գործիչ, Հայաստանի Ազգային ժողովի նախկին պատգամավոր։


== Կենսագրություն ==
Աշոտ Բաղդասարյանը  ծնվել է 1952 թվականի հոկտեմբերի 8-ին Երևանում։ Բարձրագույն կրթությունը ստացել է Երևանի պոլիտեխնիկական ինստիտուտում, որն ավարտել է 1975 թվականին և ստացել է սննդի արդյունաբերության մեքենաների և ապարատների մասնագետի որակավորումը։ Որպես ճարտարագետ  1974-1975 թվականներին աշխատել է Երևանի «Էլեկտրապրոյեկտ» նախագծային ինստիտուտում։ 
1975-1976 թվականներին եղել Խորհրդային Հայաստանի գունավոր մետալուրգիայի վարչության արտադրական երկրաբանահետախուզական տրեստի ճարտարագետ-մեխանիկ։ Որպես գլխավոր մեխանիկ 1976 թվականին աշխատել է նույն տրեստի երկրաբանաֆիզիկական արշավախմբում, 1976-1981 թվականներին եղել է Հայաստանի սննդի արդյունաբերության նախարարության գլխավոր մեխանիկի, էներգետիկի և սարքավորումների համակազմի բաժնում` ավագ ճարտարագետ, առաջատար ճարտարագետ։ 1981-1982 թվականներին եղել է Աբովյանի գարեջրի գործարանի գլխավոր ճարտարագետ, 1982 թվականին` Երևանի գարեջրի գործարանի գլխավոր ճարտարագետ, 1987 թվականին` տնօրեն, 1996 թվականին` «Երևանի գարեջուր» ՓԲԸ գործադիր տնօրեն, 1997-2003 թվականներին` գլխավոր տնօրեն, իսկ 2003 թվականից` եղել է «Երևանի գարեջուր» ՓԲԸ տնօրենների խորհրդի նախագահ։ 2003 թվականի մայիսի 25-ին Ազգային Ժողովի պատգամավոր է ընտրվել ՀՀԿ համամասնական ընտրացուցակով։ Եղել է Ազգային Ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ Եղել է ՀՀԿ խմբակցության անդամ։ 2006 թվականի հուլիսի 22-ից եղել է ՀՀԿ անդամ։


== Անձնական կյանք ==
Ամուսնացած է, ունի երկու երեխա։


== Պարգևներ ==
2002 թվականին-«Երևանի զինանշան» հուշամեդալ


== Ծանոթագրություններ ==


== Արտաքին հղումներ ==
Խվներ Ներքին

Խվներ Ներքին, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից 29 կմ արևելք, Գոմշանուտ լեռների հարավարևելյան անտառապատ լանջին՝ Մուշ-Բիթլիս ճանապարհի աջ կողմում։
1915 թվականի Մեծ եղեռնից հետո գյուղը միացված է Խվներ Վերին գյուղի հետ։


== Պատմություն ==
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
Խվներ Ներքին և Խվներ Վերին գյուղերը միասին 1890 թվականին ունեին 50 տուն հայ և 3 տուն քուրդ, 1909 թվականին՝ 60 տուն քուրդ և 20 տուն հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Android 13

Android 13, (կոդային անվանումը՝ Android Tiramisu), Android օպերացիոն համակարգի տասներեքերորդ և հիմնական տարբերակն է, մշակված Open Handset Alliance կողմից Google-ի նախաձեռնությամբ։ Առաջին տարբերակը թողարկվել է 2022 թվականի փետրվարի 10-ին։ Ընկերությունը Android 13-ի ծրագրավորողների համար նախատեսված տարբերակը թողարկել է փետրվարից մինչև մարտն ընկած հատվածում, իսկ բետա տարբերակը արդեն ապրիլին։ Պլատֆորմը պատրաստվում էր 2022 թվականի մայիսի ցուցադրմանը։ 2022 թվականի օգոստոսի 15-ին թողարկվեց օպերացիոն համակարգի ստաբիլ տարբերակը։


== Պատմություն ==
Նոր տարբերակի մասին առաջին անգամ հայտարարվեց Android-ի բլոգում 2022 թվականի փետրվարի 10-ին, և նույն ժամանակ թողարկվեց առաջին բետա տարբերակը ծրագրավորողների համար Google Pixel սմարթֆոների շարքի համար։ Pixel 3 և Pixel 3a սմարթֆոների աջակցումից ընկերությունը հրաժարվեց նրանց տեխնիկական բնութագրերի պատճառով։ 
Android 13-ը թողարկվեց Android 12-ի ստաբիլ տարբերակից մեկնարկից գրեթե 4 ամիս անց։ Ծրագրավորողների համար նախատեսված հաջորդ տարբերակը թողարկվեց մարտին, որին հաջորդեցին ևս 4 տարբերակներ։ Պլատֆորմը ստաբիլության հասավ հունիսին թողարկած բետա-տարբերակում։ 
2022 թվականի օգոստոսի 15-ին կայացավ ստաբիլ տարբերակի թողարկումը  x86-64 և ARM-64 ճարտարապետությամբ պրոցեսորների համար։


== Ծանոթագրություններ ==
(1559) Կուստանհեյմո

(1559) Կուստանհեյմո (անգլ.՝ Kustaanheimo), աստերոիդ աստերոիդների հիմնական գոտում։ Հայտնաբերվել է 1942 թվականի հունվարի 20-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,390472 ա. մ., առավելագույնը մոտենում է 2,0716 ա. մ. հեռավորության վրա և հեռանում 2,7093 ա. մ.։ Արեգակի շուրջ մեկ ամբողջական պտույտ է կատարում 1349,97 երկրային օրվա ընթացքում, իր ուղեծրով շարժվելով միջինում 0,266673 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1559) Կուստանհեյմո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հոռոմտիկին

Հոռոմտիկին, հայկական իգական անուն։ Առաջացել է Հոռոմ և տիկին բառերից։ Նշանակում է «Հոռոմի, այսինքն՝ Իկոնիայի Սելջուկյան սուլթանի իշխանուհի»։ Մեկ անգամ հիշատակվել է 13-րդ դարում, մեկ անգամ էլ անթվական մի հիշատակարանում։


== Գործածություններ ==
Հոռոմտիկին, դուստրր Ռոմանոսի, քույր Սահակ քահանա Անեցու, ով ստացավ Գետաշենի նշանավոր Ավետարանը 1211 թվականին, երբ Հոռոմտիկինն արդեն մահացել էր։


== Ծանոթագրություններ ==
Կլյավլինսկի շրջան

Կլյավլինսկի շրջան (ռուս.՝ Клявлинский район), մունիցիպալ շրջան Ռուսաստանի Դաշնության Սամարայի մարզում։
Ստեղծվել է 1965 թվականին։ Վարչական կենտրոնը՝ Կլյավլինո։


== Աշխարհագրություն ==
Շրջանի տարածքի մակերեսը կազմում է 1160 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14899 մարդ։ Բնակչության խտությունը կազմում էր 12,84 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Արճկան

Արճկան, գետակ Կուրի ավազանում, Լեռնային Ղարաբաղի Ասկերանի շրջանում, հոսում է Խանաբադ գյուղի մոտով։


== Ծանոթագրություններ ==
Ռուվրել

Ռուվրել (ֆր.՝ Rouvrel), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 267 մարդ, բնակչության խտությունը` 37.29 մարդ/կմ²։ Բնակավայրը զբաղեցնում է 7.16 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 17 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 180 աշխատունակ (15-64 տարեկան)  բնակիչ, որոնցից ակտիվ էին 143-ը, իսկ ոչ ակտիվները` 37։ Ակտիվության ցուցանիշը կազմում է 79,4 %։ 143 աշխատունակ մարդկանցից աշխատել է 129 անձ (66 տղամարդ և 63 կին)։ Գործազուրկ են եղել 14 անձ (6 տղամարդ և 8 կին)։ 37 անաշխատունակներից 16-ը եղել են աշակերտներ կամ ուսանողներ, 14-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բյուրեղային ցանց

Բյուրեղային ցանց, բյուրեղային վիճակում նյութին հատուկ մասնիկների (ատոմներ, իոններ, մոլեկուլներ) կանոնավոր դասավորությունը, որ բնորոշվում է երեք չափումներում պարբերական կրկնությամբ։ Կազմված է բյուրեղների կառուցվածքը բնութագրող կրկնվող բջիջներից։ Ըստ բյուրեղի համաչափության տարրական բջիջը կարող է լինել շեղանկյուն կամ ուղղանկյուն զուգահեռանիստ, քառանկյուն կամ վեցանկյուն պրիզմա, խորանարդ։ Բյուրեղային ցանցի մաթեմատիկական սխեման, որում պահպանվում են միայն տեղափոխումների երկրաչափական պարամետրերը և ցույց չի տրվում ատոմների կոնկրետ տեղաբաշխումը տվյալ կառուցվածքում, այն կոչվում է տարածական ցանց։ Բյուրեղային ցանցով է պայմանավորված բյուրեղների անիզոտրոպությունը, նիստերի հարթ լինելը, անկյունների կայունությունը և այլ հատկություններ։


== Ցանցերի դասակարգումը ըստ համաչափության ==
Ցածր կատեգորիա
Եռասեպ։ 
  
    
      
        a
        ≠
        b
        ≠
        c
      
    
    {\displaystyle a\neq b\neq c}
  , 
  
    
      
        α
        ≠
        β
        ≠
        γ
        ≠
        
          90
          
            ∘
          
        
      
    
    {\displaystyle \alpha \neq \beta \neq \gamma \neq 90^{\circ }}
  
Միասեպ։ 
  
    
      
        a
        ≠
        b
        ≠
        c
      
    
    {\displaystyle a\neq b\neq c}
  , 
  
    
      
        α
        =
        γ
        =
        
          90
          
            ∘
          
        
        ,
        β
        ≠
        
          90
          
            ∘
          
        
      
    
    {\displaystyle \alpha =\gamma =90^{\circ },\beta \neq 90^{\circ }}
  
Շեղանկյունային։ 
  
    
      
        a
        ≠
        b
        ≠
        c
      
    
    {\displaystyle a\neq b\neq c}
  , 
  
    
      
        α
        =
        β
        =
        γ
        =
        
          90
          
            ∘
          
        
      
    
    {\displaystyle \alpha =\beta =\gamma =90^{\circ }}
  
Միջաին կատեգորիա
Քառանիստային։ 
  
    
      
        a
        =
        b
        ≠
        c
      
    
    {\displaystyle a=b\neq c}
  , 
  
    
      
        α
        =
        β
        =
        γ
        =
        
          90
          
            ∘
          
        
      
    
    {\displaystyle \alpha =\beta =\gamma =90^{\circ }}
  
Վեցանիստային։ 
  
    
      
        a
        =
        b
        ≠
        c
      
    
    {\displaystyle a=b\neq c}
  , 
  
    
      
        α
        =
        β
        =
        
          90
          
            ∘
          
        
        ,
        γ
        =
        
          120
          
            ∘
          
        
      
    
    {\displaystyle \alpha =\beta =90^{\circ },\gamma =120^{\circ }}
  
Բարձր կատեգորիա
Խորանարդային։ 
  
    
      
        a
        =
        b
        =
        c
      
    
    {\displaystyle a=b=c}
  , 
  
    
      
        α
        =
        β
        =
        γ
        =
        
          90
          
            ∘
          
        
      
    
    {\displaystyle \alpha =\beta =\gamma =90^{\circ }}
Տագամիիսա (այլ կիրառումներ)

Տագամիիսա անունը կամ տերմինը կարող է վերաբերել հետևյալ հոդվածներին․

Տագամիիսա - գյուղ Էստոնիայի Կիհելկոննա շրջանի կազմում։
Տագամիիսա - գյուղ Էստոնիայի Տառվաստու շրջանի կազմում։
Վիռուվեռե

Վիռուվեռե (էստ․՝ Viruvere), գյուղ Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Oomph! (ալբոմ)

Գերմանական Oomph! խմբի 1992 թվականին թողարկված առաջին նույնանուն ալբոմն է։ Այս ալբոմը ոճային առումով նմանվում է Nitzer Ebb-ի երաժշտությանը։ Machinery Records լեյբլում իրենց միակ ձայնագրված սկավառակն է։


== Ստեղծագործություններ ==


== Նոր հրատարակված ստեղծագործություններ ==
«Mein Herz» («Իմ սիրտը») — 3:55
«Me Inside You» («Ես քո ներսում եմ») — 4:59
«Der Neue Gott» («Նոր աստված») — 4:42
«No Heart No Pain» («Չկա սիրոտ՝ չկա ցավ») — 3:40
«Breathe» («Շնչիր») — 4:15
«Gleichschritt» («Քայվացք») — 5:39
«Under Pressure» («Չնշման տակ») — 3:58
«Wir Leben» («Մենք ապրում ենք») — 3:21
«Purple Skin» («Շականակագույն մաշկ») — 4:20
«Ich bin Du» («Ես դու եմ») — 6:13
«Sick Song» («Ցավոտ երգ»)
«Der Neue Gott» (Machinery Mix)
«Ich bin Du» (Extended Club Mix)
«Der Neue Gott» (Jack is Dub Mix)
«Mein Herz» (Urversion)


== Սինգլներ ==
Ich bin du 1991
Der neue Gott 1993


== Աղբյուրներ ==
Discogs
Ալբոմի երգերի տեքստերը
Սկելյանսկի (Կույբիշևի շրջան)

Սկելյանսկի (ռուս.՝ Скелянский), գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում։ Մտնում է Կույբիշևի գյուղական համայնքի կազմի մեջ։
Դեշա Պոլանկո

Դեշա Պոլանկո (դեկտեմբերի 3, 1982(1982-12-03), Սանտո Դոմինգո, Դոմինիկյան Հանրապետություն), ամերիկացի դերասանուհի, ով ճանաչելիություն ձեռք բերեց «Netflix» սերիալում մարմնավորած Դայնարի կերպարի շնորհիվ։
Պոլնկոն ծնվել է Դոմինիկյան Հանրապետությունում, բայց մեծացել է Բրուքլինում և Մայամիում։ Հեռուստատեսությունում նա դեբյուտել է «Հիշել ամեն ինչ» սերիալում, իսկ 2012 թվականի վերջում «Netflix» սերիալում ստացել է Դայների երկրորդական դերը։ Պոլանկոն պարբերաբար երկու եթերաշրջաններում նկարահանվելուց հետո նկարահանվեց նաև երրորդում։


== Ֆիլմագրություն ==


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Դեշա Պոլանկո Internet Movie Database կայքում
500

500 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 500 թվականն է, 
100-րդ տարին V դարի։


== Դեպքեր ==


== Ծնունդներ ==


== Մահեր ==
Համմ

Համմ (գերմ.՝ Hamm), քաղաք Գերմանիայի արևմուքում՝ Հյուսիսային Հռենոս-Վեսթֆալիա նահանգում։ Բնակչությունը 183,3 հազար մարդ է (2007 թվականի տվյալներով)։ Ունտրոպ շրջանում գտնվում է ջերմաէլեկտրակայան A, B, C գործող և D, E կառուցվող էներգոբլոկներով։


== Պատմություն ==


=== Սիմվոլիկա ===
Քաղաքի զինանշանին ոսկեգույն ֆոնի վրա կարմիրով և արծաթագույնով պատկերված են երեք շախմատային շարքեր։ Քաղաքի գույները և դրոշը կարմիր-սպիտակ են։ 1934 թվականին Համմը վերափոխվել է, սակայն 13-րդ դարի ոճից շատ քիչ է փոփոխվել։ Քաղաքի զինանշանը պատկանել է ֆոն դեր Մարկ գրաֆական տոհմին, որն էլ հիմնադրել է  Համմը 1226 թվականին։ 1968 և 1975 թվականներին ևս կատարվել են բարեփոխումներ, սակայն քաղաքի տեսարժան վայերերը զինանշանում չեն ընդգրկվել։


== Աշխարհագրական դիրք ==
Համմը տեղակայված է Ռուրի արևելքում՝ Վեսթֆալիայի սրտում, Լիպե գետի երկու ափերին, որը 31,7 կմ հոսում է քաղաքի արևելքից արևմուտք։


== Քաղաքի շրջաններ ==

Քաղաքը բաժանված է յոթ շրջանների՝ կենտրոն, Ունտրոպ, Ռիներն, Պելկում, Հերինգեն, Բոկում Հյոֆլ և Հեսսեն։ Յուրաքանչյուր շրջան ներկայացված է 19 պատգամավորի՝ շրջանային ներկայացուցիչների (Bezirksvertretung) կողմից, որոնք ընտրվում են քաղաքի բնակիչների կողմից կոմունալ ընտրություններում։ Շրջանային պատգամավորները ընտրում են նախագահին (Bezirksvorsteher) և ներկայացուցիչներին (Repräsentanten)։
Վիճակագրության համար քաղաքի շրջանները բաժանված են այսպես կոչված «վիճակագրական շրջանների», որոնք էլ իրենց հերթին, բաժանված են «բլոկ շենքերի»։ Վիճակագրական շրջանները համարակալվել են երկնիշ թվերով և ստացել հատուկ անուններ։ Քաղաքի շրջանները և նրանց վիճակագրական շրջանները․

Համմ կենտրոն՝ կենտրոն, կենտրոնի հարավ, կենտրոնի արևելք, Վերլյան փողոցի հարավ-արևելք, Լանգե փողոցի հյուսիս-արևելք, Լանգե փողոցի հարավ-արևելք, Տոնավաճառ՝ ներառյալ արևելյան առևտրային կայարանը
Ռիներն՝ Բերգե, Վեստյունեն Հայդեի արևմտյան փողոցներ, Ռիներն կենտրոն, Օստյունեն, Ֆրայսկե, Օստերֆլիրիխ, Վամբելն, Ալլեն
Պելկում՝ Վիշերհոֆեն/Դաբերգ, Լոհաուզերհոլց, Զելմիգերհայդե/Վիթֆելդ, Ցեխենզիդլյունգ, Հերինգհոլց, Պելկում կենտրոն, Վեսթերհայդե, Լերհե
Հերինգեն՝ Վեստենֆելդմարկ, Օստֆելդ, Հայդհոֆ, Հերինգեն կենտրոն, Նորդհերինգեն, Հերինգեր Հայդե, Զանդբոհում
Բոկում Հյոֆլ՝ Նորդենֆելդմարկի արևմուտք, Հյոֆլ կենտրոն, Հյոֆլի հյուսիս, Հյոֆլ Ռադբոտ, Բոկում, Բարզեն, Համմ հյուսսիս, Հոլզեն, Գայնեգե, Հյոլտեր
Հեսսեն՝ Նորդենֆելդմարկի արևելք, Մատենբեկե, Ցեհե Զակսեն, Հեսսեներ Գարտենշտադ, Հեսսեներ Դորֆ, Վեսթհյուզեն, Դասբեկ, Ֆրիլիկ


== Տնտեսություն ==
Քաղաքում է գտնվում SMT Sharf ընկերությունը։


== Քույր քաղաքներ ==
Համմը քույր քաղաք է համարվում հետևյալ քաղաքների համար․

 Նյոշատո, Ֆրանսիա (1967)
 Սանտա Մոնիկա, ԱՄՆ (1969)
 Բրեդֆորդ, Մեծ Բրիտանիա (1976)
 Չաթանուգա, ԱՄՆ (1977)
 Մասատլան, Մեքսիկա (1978)
 Տուլ, Ֆրանսիա (1987)
 Օրանիքենբուրգ, Գերմանիա (1990)
 Կալիշ, Լեհաստան (1991)
 Աֆյոնքարահիսար, Թուրքիա (2005)


== Անվանի մարդիկ ==
Կլաուս Ակերման (1946 թվականի մարտի 20, Համմ)՝ գերմանացի ֆուտբոլիստ


== Ծանոթագրություններ ==


== Արտաքին հղումներ ==
Համմ քաղաքի պաշտոնական կայքը(գերմ.)
Աննիկվեռե (գյուղ, Պիլտսամաա շրջան)

Անվան այլ կիրառումների համար տե՛ս՝ ԱննիկվեռեԱննիկվեռե (էստ․՝ Annikvere), գյուղ Էստոնիայի Յիգևամաա նահանգի Պիլտսամաա շրջանում։
2011 թվականի տվյալներով գյուղում բնակվում էր 79 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քալդենե (արբանյակ)

Քալդենե (հուն․՝ Χαλδήνη), Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Հավայան համալսարանի աստղագետների խմբի կողմից, որը ղեկավարում են Սքոթ Շեփարդը և Դևիդ Ջուիտը, հայտնաբերման մասին հայտնվել է 2001 թվականին, սկզբում արբանյակը ստացել է S/2000 J 10 ժամանակավոր անվանումը։
Քալդենեն ունի մոտ 3,8 կմ տրամագիծ, և պտտվում է Յուպիտերի շուրջ միջինում 23 179 000 միլիոն կմ հեռավորության վրա, 723,8 օրվա ընթացքում։ Արբանյակի ուղեծրի թեքումը կազմում է 165,2° խավարածրի հարթության նկատմամբ (167° Յուպիտերի հասարակածի նկատմամբ), իսկ էքսցենտրիսիտետը 0,251 է։
Քալդենեն պատկանում է Կարմեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 23 - 24 գիգամետր միջակայքում, իսկ ուղեծրի թեքումը մոտ 165° է։
Արբանյակի անունը տրվել է 2002 թվականի հոկտեմբերին, այն անվանվել է Հունական դիցաբանության կերպար Քալդենեի անունով, ով Զևսից ծննդաբերել էր Սոլիմուսին։


== Տես նաև ==
Յուպիտերի արբանյակներ


== Ծանոթագրություններ ==
Խաչի քար

Խաչի քար, ուխտատեղի, գտնվում է Գողթն գավառում, Ագուլիսի Վերին գետ թաղամասից 2-2,5 կմ հյուսիս, գետափին։ Այն խաչապատկերներով մի մեծ քար է, որի վրա, ավանդության համաձայն, ամեն Համբարձման գիշեր մի խաչ է պատկերվում և հետո անհետանում։


== Ծանոթագրություններ ==
510

510 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 510 թվականն է, 
VI դարի 10-րդ տարին։


== Դեպքեր ==


== Ծնունդներ ==


== Մահեր ==